ปกติช่วงก่อน-ขณะมีประจำเดือนจะมีการ มีอาการเจ็บหน้าอกแปร๊บๆ บ้างเป็นครั้งคราวแต่ช่วงนี้แม้จะไม่ใช่ช่วงประจำเดือน ก็มีอาการเจ็บหน้าอกแปร๊บๆ ทั้ง 2 ข้าง- บางครั้งพลิกตัวนอนตะแครง ก็รู้สึกเจ็บจี๊ดๆ ขึ้นมาที่หน้าอก- ไม่ได้เจ็บพร้อมกันทั้ง 2 ข้าง มักมีอาการ เจ็บจี๊ดๆ สลับไปสลับมา- เจ็บไม่มาก สามารถทนได้ค่ะ** ปกติจะออกกำลังกาย ตีแบด วิ่ง โยคะช่วงนี้มีออกกำลังกาย มวยไทย เพิ่มขึ้นมา จะเป็นสาเหตุให้รู้สึกเจ็บจี๊ดๆ ที่หน้าอกได้มั้ยคะ แล้วควรแก้ไข หรือ ปฎิบัติตัวอย่างไรดีคะ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่ เล่ามา อาจเกิดจากกล้ามเนื้อหรือเอ็นกระดูกอักเสบ แนะนำให้ลองรับประทานยาแก้ปวดหรือยาคลายกล้ามเนื้อ และหลีกเลี่ยงการยกของหนักหรือการออกกำลังกายบริเวณนี้ ซึ่งอาจใช้เวลา 1-2สัปดาห์จึงจะหายนะคะแต่หากไม่ดีขึ้น แนะนำไปพบแพทย์เพื่อตรวจวินิจฉัยโรคอีกครั้งนะคะ